stanford-oval/wikipedia huggingface dataset:
Massimiliano Rosolino
Aiheesta muualla

Massimiliano Rosolino Bio, Stats, and Results (Arkistoitu – Internet Archive) Olympics at Sports-Reference.com (englanniksi)
Massimiliano Rosolino Twitterissä (italiaksi)
Miesten 200 metrin sekauinnin olympiavoittajat
Miesten 200 metrin sekauinnin pitkien ratojen maailmanmestarit
Miesten 200 metrin sekauinnin pitkien ratojen Euroopan-mestarit
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Massimiliano Rosolino
Käännös suomeksi
Meir Shalev

| Meir Shalev |
| --- | --- |
 Meir Shalev, 2006
Henkilötiedot
Syntynyt: 1948 Nahalal, Israel
Kuollut: 11. huhtikuuta 2023
Kansalaisuus:  israelilainen
Ammatti:  kirjailija
Kirjailija
Äidinkieli: heprea
Tuotannon kieli: heprea
Palkinnot
 Bernstein-palkinto (1989)  Brenner-palkinto 
Aiheesta muualla
Löydä lisää kirjailijoitaKirjallisuuden teemasivulta
Meir Shalev (hepr. ‏מאיר שלו‎) (1948 Nahalal, Israel – 11. huhtikuuta 2023) oli israelilainen kirjailija. Häntä pidetään yhtenä Israelin arvostetuimmista kirjailijoista.
Shalev palveli aikanaan Golanin prikaatissa ja osallistui 1960-luvun lopulla sekä kuuden päivän sodan ja näännytyssodan taisteluihin. Hän oli koulutukseltaan biologi. Uransa alussa Shalev veti televisiossa ja radiossa satiirisia ohjelmia mutta jätti television talkshow’n 40-vuotiaana ja kirjoitti esikoisromaaninsa.
Ensimmäinen romaani Roman Russi ('Venäläinen romaani' ilmestynyt englanniksi nimellä The Blue Mountain) ilmestyi 1988. Se oli suosittu ja teki Shalevista välittömästi Israelin arvostetuimpiin kuuluvan nykykirjailijan. Kirja oli myös hänen kansainvälinen läpimurtonsa, joka on käännetty 12 kielelle. Vuonna 2009 on ilmestynyt muistelmateos, jonka englanninnos on nimeltään My Russian Grandmother and her American Vacuum Cleaner (’Venäläinen isoäitini ja hänen amerikkalainen imurinsa’).
Shalev kirjoitti myös tietokirjoja ja 14 lastenkirjaa, ja hänellä oli viikoittainen kolumni sanomalehti Yediot Ahronotin viikonvaihdenumerossa. Siinä hän esitti satiirisia kommentteja hallituksen politiikasta ja voivotteli israelilaisten tilannetta.
Shalev esiintyi hyvin suorasanaisesti myös haastattelijoita kohtaan, mutta oli silti Israelin rakastetuimpia kirjailijoita. Israelilaisen verkkouutissivuston Ynetin kahdensadan kaikkien aikojen merkittävimmän israelilaisen äänestyksessä hän oli 42.
Shalevin isovanhemmat olivat Israeliin muuttaneita itäeurooppalaisia ortodoksijuutalaisia. Hänen sukunsa oli hyvin kirjallista. Isä oli runoilija Jitzhak Shalev, ja kirjailija Zeruja Shalev oli hänen serkkunsa.
Aiheesta muualla

Meir Shalev (Arkistoitu – Internet Archive), lyhyt elämäkerta ja teosluettelo Israelin kirjallisuuden kääntämisen laitoksen sivustolla. (englanniksi)
Puhe toukokuussa 2007 Tel Avivissa (Arkistoitu – Internet Archive) (englanniksi)
Breakfast with the Dalai Lama, englanninkielinen haastattelu, saksalainen Unique-lehti, kesäkuu 2011 (englanniksi)
Milonga

Milonga -yhtye Buenos Airesissa vuonna 2011.
Milonga on argentiinalainen ja uruguaylainen musiikin tyylilaji. Se syntyi 1870-luvulla. Tällöin se oli vielä ainoastaan laulumusiikkia, mutta myöhemmin siihen tuli vaikutteita muista tyylilajeista ja tanssimusiikista. Muun muassa tangon katsotaan myöhemmin kehittyneen milongasta. Milonga tarkoittaa myös paikkaa tai tapahtumaa, missä tanssitaan tangoa.
Sana Milonga tulee alun perin vaaleasta Milo -villakoirarodusta, jonka rodulle ominainen liikehdintää haluttiin tanssiaskelin imitoida.
Meklokvaloni

| --- | --- |

Meklokvaloni
Systemaattinen (IUPAC) nimi
3-(2-kloorifenyyli)-2-metyylikinatsolin-4-oni
Tunnisteet
CAS-numero: 340-57-8
ATC-koodi:  ?
PubChem CID: 9567
Kemialliset tiedot
Kaava: C15H11N2ClO 
Moolimassa: 270,714 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 127 °C
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Meklokvaloni eli 3-(o-kloorifenyyli)-2-metyyli-4(3H)-kinatsolinoni (myyntinimillä Nubarene ja Casfen) on metakvalonin johdos, joka kehitettiin vuonna 1960, ja sitä myytiin pääasiassa Ranskassa ja joissakin muissa Euroopan maissa. Sillä on sedatiivinen, hypnoottinen ja ahdistusta poistava vaikutus, ja sitä käytettiin unettomuuden hoitoon. Meklokvaloni vaikuttaa nopeammin, mutta vaikutus kestää lyhyemmän aikaa kuin metakvalonilla, joten sitä on käytetty ainoastaan unilääkkeenä. Meklokvalonia on käytetty myös ahdistusta poistavana lääkkeenä, mutta sitä ei ole käytetty yhtä laajalti kuin metakvalonia, eikä sitä enää valmisteta. Tämä johtuu siitä, että sen on pelätty aiheuttavan yliannostuksia, ja sillä on mahdollinen väärinkäyttöpotentiaali.
Aiheesta muualla

PubChem: Mecloqualone (englanniksi)
Kyoto Encyclopedia of Genes and Genomes (KEGG): Mecloqualone (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Metra (ruuvitehdas)

Metra Oy oli vuosina 1939–1963 toiminut metallialan yritys.
Yrityksen perusteti Helsingissä vuonna 1939 Gunnar Fogelholm. Aluksi se toimi metallinjalostuksessa sekä koneiden ja tarvikkeiden kaupassa. Myöhemmin siitä kehittyi Suomen johtava ruuvitehdas. Sotien aikana Metra teki tuotteita myös puolustusvoimille.
1960-luvun alussa yhtiö päätyi Fiskarsin omistukseen. Vanha Metra fuusioitiin Fiskarsiin 1963.
Fiskars otti Metra-nimen uudelleen käyttöön vuonna 1987, kun se hankki nostokoneyhtiön nimeltä Bronto Skylift ja nimesi sen Metraksi. Muutaman vuoden päästä tämä Metra nimettiin jälleen Bronto Skyliftiksi. Metra-nimi puolestaan annettiin Lohjan ja Wärtsilän fuusiossa vuonna 1990 syntyneelle uudelle yhtiölle, Metra Oy:lle, josta vuonna 2000 tuli Wärtsilä.
Mielen objekti

Mielen objekti on olio, joka on olemassa vain mielikuvituksessa, ja jota sen vuoksi voidaan todellisessa maailmassa käsitellä vain mallintamalla tai representaationa. Se voi olla esimerkiksi matemaattinen eli abstrakti olio, fiktiivinen, filosofinen tai uskonnollinen olio.
Mersey

| Mersey |
| --- | --- |
 Merseyn ja Manchester Ship Canalin yhtymäkohta.
Alkulähde:  Penniinit
Laskupaikka:  Irlanninmeri
Maat:   Yhdistynyt kuningaskunta
Pituus:  110 km
 Mersey korostettuna kartalla.
Mersey on 110 kilometriä pitkä joki, joka virtaa Penniineiltä länteen Manchesterin kaupungin halki ja laskee Irlanninmereen Liverpoolissa. Joki alkaa Stockportista, missä kaksi Penniineiltä tulevaa päähaaraa, Tame ja Goyt, yhtyvät toisiinsa. Flixtonissa siihen liittyy Irwell-niminen sivujoki oikealta, ja Runcornissa Weaver-niminen sivujoki vasemmalta. Runcornista alkaa 75 neliökilometrin laajuinen estuaari.
Aiheesta muualla

Kuvia tai muita tiedostoja aiheesta Mersey Wikimedia Commonsissa
McLaren 12C

| McLaren 12C |
| --- | --- |

Valmistustiedot
Valmistusmaa:   Yhdistynyt kuningaskunta
Valmistaja:  McLaren Automotive
Konserni:  McLaren Group
Valmistusvuodet:  2011–2014
Luokka:  superauto
Muotoilija:  Frank Stephenson
Edeltäjä:  McLaren F1
Seuraaja:  McLaren 650S
Tekniset tiedot
Henkilöluku:  2 
Moottori:  90-asteen kaksois-turbo V8
Iskutilavuus:  3 800cm³
Teho:  440 kW
Vääntö:  601 Nm
Vetotapa:  takaveto
Vaihteisto:  7-portainen kaksoiskytkinvaihteisto
Mitat
Massa:  1 399 kg
Pituus:  4 507 mm
Leveys:  1 908 mm
McLaren 12C (alkuperäinen nimi oli Mclaren MP4-12C on McLaren Automotiven valmistama superauto.
Se on kaksipaikkainen, keskimoottorinen ja takavetoinen. Autoa pidetään valmistajan erittäin suorituskykyisen McLaren F1-mallin manttelinperijänä. Auto on nimetty McLaren-formulatallin vuonna 1997 käyttämän MP4/12-mallin mukaan. Kyseisellä autolla kilpailivat Mika Häkkinen sekä David Coulthard.
Mallin julkinen ensiesittely tapahtui Goodwood Festival of Speed -tapahtumassa heinäkuussa 2010.
McLaren MP4-12C Spider pariisin autonäyttelyssä 2012.
Moottori

12C on varustettu sitä varten suunnitellulla McLarenin M838T -moottorilla joka on 90-asteen kulmaan sijoitettu 3,8 litran "flat plane" V8-moottori kahdella turboahtimella. Moottori tuottaa 440 kW (n. 600 hv) huipputehonsa 7000 rpm käyntinopeudella, mutta silti jopa 80 % huippuväännöstä (601 Nm) on käytettävissä jo 2000 rpm käyntinopeudella.
Voimansiirto on toteutettu seitsenportaisella "Seamless Shift Gearbox" -kaksoiskytkinvaihteistolla. (Arkistoitu – Internet Archive)
F1-peräinen tekniikka

Autossa käytetään paljon Formula 1-peräistä tekniikkaa, kuten "brake steer" -järjestelmää, joka jarruttaa sisämutkan puoleista takarengasta nopean käännöksen aikana aliohjautumisen vähentämiseksi. Autossa on runsaasti hiilikuitukomposiittisia osia, 12C:n runkokin on F1-autojen tapaan hiilikuidusta valmistettu monokokki jonka etuja ovat keveys (vain n. 80 kg) ja jäykkyys.  (Arkistoitu – Internet Archive)
Merseysiden derby

Liverpool-Everton vuonna 2006
Merseysiden derby on jalkapallon derby-ottelu, jossa kohtaavat englantilaiset seurat Everton FC ja Liverpool FC. Molemmat seurat ovat kotoisin Liverpoolista, Merseysidestä. Everton ja Liverpool kuuluvat Englannin menestyneimpiin seuroihin, sillä ne ovat voittaneet yhteensä 28 mestaruutta tehden Liverpoolista Englannin menestyksekkäimmän jalkapallokaupungin.
Evertonilla ja Liverpoolilla ei ole mitään poliittista tai uskonnollista erottavaa tekijää ja niiden kotikentät, Goodison Park ja Anfield, ovat lähekkäin Stanley Park -puiston vastakkaisissa päissä. Useissa perheissä on molempien kannattajia ja derbyä kutsutaankin usein myös nimellä The Friendly Derby (suom. Ystävällinen derby). Toisaalta nykyään seurojen kohtaamiset Valioliigassa ovat olleet hyvin kovaotteisia ja kiivaita. Monet Evertonin kannattajat ovat vieläkin katkeria Liverpoolin kannattajien aiheuttaman Heyselin onnettomuuden takia. Englantilaiset seurat suljettiin Euroopan Cupista viideksi vuodeksi ja juuri mestaruuden voittanut Evertonin menetti mahdollisuuden osallistua cupiin yhdellä sen kaikkien aikojen parhaista joukkueista.
Suurimpana Merseysiden derbynä pidetään FA Cupin viidennen kierroksen uusintaottelua vuonna 1991. Ensimmäinen ottelu oli päättynyt 0-0. Uusintaottelussa Liverpool ja Everton tekivät maaleja vuorotellen. Aluksi Peter Beardsley vei Liverpoolin kahdesti johtoon Evertonin Graeme Sharpin aina tasoittaessa. Liverpool oli aivan ottelun varsinaisen peliajan loppuun asti kiinni voitossa Ian Rushin maalilla, mutta Tony Cottee tasoitti. Jatkoajalla John Barnes vei Liverpoolin taas johtoon, mutta Cottee onnistui jälleen tasoituksessa. Ottelu päättyi 4-4 ja Liverpoolin päävalmentaja Kenny Dalglish erosi seuraavana päivänä. Everton voitti toisen uusintaottelun viikkoa myöhemmin.
Tilastot

Liverpool ja Everton ovat kohdanneet vuoden 1894 jälkeen virallisissa otteluissa 213 kertaa:
| Kilpailu | Ottelut | Liverpoolin voitot | Tasan | Evertonin voitot |
| --- | --- | --- | --- | --- |
| Liiga / 1. divisioona | 184 | 70 | 57 | 57 |
| FA Cup | 22 | 9 | 6 | 7 |
| Liigacup | 4 | 2 | 1 | 1 |
| Community Shield | 3 | 1 | 1 | 1 |
| Yhteensä | 213 | 82 | 65 | 66 |
Päivitetty 18. tammikuuta 2011
McLaren Autosport BRDC Award

| McLaren Autosport BRDC Award |
| --- | --- |
Palkinnon antaja:  McLaren, Autosport
Ensimmäinen palkinto:  1989
Viimeisin palkittu:   Dan Ticktum
McLaren Autosport BRDC Award on McLarenin ja Autosportin vuosittain myöntämä palkinto, joka jaetaan lahjakkaalle nuorelle brittikuljettajalle.
Voittajat ja ehdokkaat

| Vuosi | Voittaja | Muut ehdokkaat |
| --- | --- | --- |
| 1989 |  David Coulthard |  |
| 1990 |  Gareth Rees |  Philip Bate  Steve Brogan  David Cuff  Shaun Nicholson  James Rhodes |
| 1991 |  Oliver Gavin |  Dario Franchitti  Jonathan McGall  Dino Morelli  Guy Smith  Jamie Spence |
| 1992 |  Dario Franchitti |  Paul Evans  Ralph Firman  Jonny Kane  Martin O’Connell  Brian Saunders |
| 1993 |  Ralph Firman |  Darren Malkin  Darren Manning  James Matthews  Guy Smith  Jamie Spence |
| 1994 |  Jamie Davies |  Alex Deighton  Peter Dumbreck  Jonny Kane  James Matthews  Richard Westbrook |
| 1995 |  Jonny Kane |  Wayne Douglas  Marc Hynes  Kevin McGarrity  Guy Smith  Justin Wilson |
| 1996 |  Darren Turner |  David Cook  Peter Dumbreck  Darren Malkin  Tim Mullen  Dan Wheldon |
| 1997 |  Andrew Kirkaldy |  Matt Davies  Marc Hynes  Leighton Walker  Dan Wheldon  Adam Wilcox |
| 1998 |  Jenson Button |  Doug Bell  Matt Davies  Robbie Kerr  James Pickford  Justin Wilson |
| 1999 |  Gary Paffett |  Westley Barber  Ryan Dalziel  Richard Lyons  Craig Murray  Leighton Walker |
| 2000 |  Anthony Davidson |  Ryan Dalziel  Matt Gilmore  Derek Hayes  Robbie Kerr  Mark Taylor |
| 2001 |  Steven Kane |  Carl Breeze  Matt Gilmore  Robbie Kerr  Simon Pullan  Danny Watts |
| 2002 |  Jamie Green |  Westley Barber  Adam Carroll  Dan Eagling  Christian England  Danny Watts |
| 2003 |  Alex Lloyd |  Ben Clucas  Tom Kimber-Smith  James Rossiter  Ryan Sharp  Susie Stoddart |
| 2004 |  Paul di Resta |  Tim Bridgman  Mike Conway  Jonathan Kennard  Scott Mansell  Susie Stoddart |
| 2005 |  Oliver Jarvis |  Sam Bird  Joey Foster  James Jakes  Joe Tandy  Duncan Tappy |
| 2006 |  Oliver Turvey |  Jon Barnes  Sam Bird  Nathan Freke  Jeremy Metcalfe  Oliver Oakes |
| 2007 |  Stefan Wilson |  Henry Arundel  Callum MacLeod  Dean Smith  Nick Tandy  Duncan Tappy |
| 2008 |  Alexander Sims |  Wayne Boyd  Adam Christodoulou  Jason Moore  Aaron Steele  Dean Stoneman |
| 2009 |  Dean Smith |  James Calado  Adam Christodoulou  James Cole  Callum MacLeod  Chrissy Palmer |
| 2010 |  Lewis Williamson |  Luciano Bacheta  Tom Blomqvist  Jack Harvey  Scott Malvern  Nigel Moore |
| 2011 |  Oliver Rowland |  Emil Bernstorff  Tom Blomqvist  Alex Lynn  Scott Malvern  Dino Zamparelli |
| 2012 |  Jake Dennis |  Jack Hawksworth  Josh Hill  Jordan King  Melville McKee  Josh Webster |
| 2013 |  Matt Parry |  Jack Aitken  Jake Hughes  Chris Middlehurst  Seb Morris  Charlie Robertson |
| 2014 |  George Russell |  Alexander Albon  Ben Barnicoat  Sennan Fielding  Seb Morris  Harrison Scott |
| 2015 |  Will Palmer |  Jack Aitken  Ben Barnicoat  Ricky Collard  Jake Hughes  Toby Sowery |
| 2016 |  Lando Norris |  Ricky Collard  Sennan Fielding  Toby Sowery |
| 2017 |  Dan Ticktum |  Enaam Ahmed  Max Fewtrell  Harrison Scott |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:McLaren Autosport BRDC Award
Käännös suomeksi
Mersin

| Mersin |
| --- | --- |

 Mersin
 Koordinaatit: 36°48′N, 34°38′E 
Valtio:  Turkki
maakunta:  Mersinin maakunta
Hallinto:  
 – Pormestari:  Macit Özcan
Pinta-ala:  
 – Kokonaispinta-ala:  15,485 km2 km²
Väkiluku (2022):  1,053,000
 – Väestötiheys:  120/km2 as./km²
 – Metropolialue:  1,891,145
 – Väestötiheys metropolialue:  1,064,850 as./km²
Postinumero:  33XXX
Suuntanumero(t):  (+90)324
Rekisterikilpi:  33
Infobox OKVirheellinen NIMI-arvo: 
Mersinin keskustaa
Mersin on kaupunki nykyisessä Turkissa Taurusvuorten eteläpuolella Välimeren rannalla. Se on Mersinin maakunnan pääkaupunki. Vuonna 2022 Mersinissä oli   1,053,000. Asukasta
Mersinin satama on Etelä-Turkin merkittävin satama ja maan kolmanneksi suurin konttisatama.
Sillä on pitkä historia, joka alkoi kivikaudella.
Mersin kivikaudella

Etelä-Anatoliassa Välimeren rannalla sijainneessa Mersinissä asuttiin jo kivikaudella. Taurusvuorten eteläpuolella sijaitseva Mersin on ollut perinteisesti portti idän ja lännen välillä. Tämän takia monet kulttuurit ja kansat levittäytyivät sinne. Mersin oli muinaisten kauppateiden varsilla. Rannikolla asuttiin jo ehkä 9000-8000 eaa. Vanhinta Mersiniä kutsutaan nimellä Yümüktepe. Siellä asuttiin ajoitusten mukaan noin 6300 eaa. alkaen. Se oli neoliittinen maanviljelykylä. Paikka linnoitettiin noin 4900 tai 4500 eaa. Tämä mersin oli voimakkaan paikallisen päällikkökunnan keskus. Paikka oli asumaton 3200-1200 eaa., jolloin monet Lähi-idän suuret kulttuurit kukoistivat.
Meilly-sur-Rouvres

| Meilly-sur-Rouvres |
| --- | --- |
 Kunnantalo ja koulu
 Meilly-sur-Rouvres
 Koordinaatit: 47°12′27″N, 4°33′48″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  14,9 km²
Korkeus:  454 m
Väkiluku (2018):  205 
 – Väestötiheys:  13 as./km²
Kunnan numero:  21399
Infobox OKVirheellinen NIMI-arvo: 
Meilly-sur-Rouvres on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 37 kilometriä Beaunen kaupungista luoteeseen.
Kunnan palvelut on jaettu naapurikunta Rouvres-sous-Meillyn kanssa. Saint-Aignanin kirkko on Rouvres-sous-Meillyn kunnan puolella, kun taas kunnantalo ja koulu ovat Meilly-sur-Rouvresin kunnan puolella. Käytännössä kunnilla on yhteinen keskusta.
Tunnettuja kuntalaisia

Jeanne Rozerot (1867-1914), kirjailija Émile Zolan kahden lapsen äiti, haudattu kirkon hautausmaalle
Aiheesta muualla

Kuvia tai muita tiedostoja aiheesta Meilly-sur-Rouvres Wikimedia Commonsissa
Milojko Spajić

| Milojko Spajić |
| --- | --- |
 Milojko Spajić vuonna 2023.
Henkilötiedot
Syntynyt: 24. syyskuuta 1987 (ikä 37) Pljevlja
Milojko Spajić (s. 24. syyskuuta 1987 Pljevlja) on montenegrolainen poliitikko ja rahoitusinsinööri, joka on toiminut Montenegron pääministerinä lokakuusta 2023 lähtien.
Hän toimi myös valtiovarain- ja sosiaaliministerinä Montenegron hallituksessa ja Zdravko Krivokapićin kabinetissa vuosina 2020–2022.
Spajić on keskustan Eurooppa nyt -puolueen puheenjohtaja.
Vuodesta 2024 lähtien hän on maailman neljänneksi nuorin virassa oleva valtionpäämies Ranskan Gabriel Attalin, Burkina Fason Ibrahim Traorén ja Ecuadorin Daniel Noboan jälkeen.
Hän valmistui Osakan yliopistosta, Saitaman yliopistosta ja HEC Parisista.
Aiheesta muualla

Kuvia tai muita tiedostoja aiheesta Milojko Spajić Wikimedia Commonsissa
Masuda (täsmennyssivu)

Masuda voi tarkoittaa:
Maantiede

Masuda, Japanin Shimanen prefektuurin kaupunki
Masuda, Japanin Akitan prefektuurin entinen maaseutukaupunki
Henkilöt

Chikashi Masuda (s. 1985), japanilainen jalkapalloilija
Jun’ichi Masuda (s. 1968), japanilainen pelimusiikin säveltäjä
Kento Masuda (s. 1973), japanilainen säveltäjä, muusikko ja taiteilija
Tadatoshi Masuda (s. 1973), japanilainen jalkapalloilija
Toshio Masuda (s. 1927), japanilainen elokuvaohjaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Masuda”, voi hakea sivunnimihaulla, laajalla sivunnimihaulla tai tekstihaulla.
Matkutjärvi

| Matkutjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°45′19″N, 25°48′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  Sopenoja Lempäänjärveen 
Järvinumero:  14.221.1.245
Mittaustietoja
Pinnankorkeus:  112,7 m  
Pituus:  470 m  
Leveys:  160 m  
Rantaviiva:  1,088 km  
Pinta-ala:  5,594 ha  
Saaria:  ei saaria 
 fiMatkutjärvi 
Matkutjärvi  on Keski-Suomessa Luhangalla Lempään kylän lähellä sijaitseva järvi.
Maantietoa

Järven pinta-ala on 5,6 hehtaaria, se on 450 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 112,7 metriä mpy.
Massimiliano Allegri

| 0 | 1 | 2 |
| --- | --- | --- |

Henkilötiedot
Syntymäaika: 11. elokuuta 1967 (ikä 57)
Syntymäpaikka: Livorno, Toscana, Italia
Seura
Seura:  Juventus
Tehtävä: Päävalmentaja
Seurat
| Vuodet | Seura | O (M) |
| 1984–1985 1985–1988 1988–1989 1989–1990 1990–1991 1991–1993 1993–1995 1995–1997 1997–1998 1998 1998–2000 2000–2001 2001–2003 |  Cuoio Pelli Cappiano  AS Livorno Calcio  Pisa Calcio  AS Livorno Calcio  AC Pavia  Pescara Calcio  Cagliari Calcio  Perugia Calcio  Calcio Padova  SSC Napoli  Pescara Calcio  AC Pistoiese  Aglianese Calcio | 07 0(0) 29 0(0) 02 0(0) 32 0(8) 29 0(5) 64 (16) 46 0(4) 41 (10) 21 0(0) 07 0(0) 46 0(4) 18 0(1) 32 0(8) |
Valmennusura
2004–2005 2005–2006 2007–2008 2008–2010 2010–2014 2014–2019 2021–:  Aglianese Calcio   US Grossetto FC   US Sassuolo Calcio   Cagliari Calcio  AC Milan  Juventus  Juventus
 Seurajoukkueuran tilastot kattavat vain kansalliset sarjat.
Massimiliano Allegri (s. 11. elokuuta 1967) on italialainen jalkapallovalmentaja ja entinen keskikenttäpelaaja. Hän toimii Juventuksen päävalmentajana.
Ura pelaajana

Allegri aloitti peliuransa Italian alasarjoissa. Läpimurtonsa keskikenttämies teki Pescara Calciossa, jonka kanssa hän nousi Serie A:han 1992. Allegrin pääsarjakausi 1992–1993 oli menestys huolimatta Pescaran putoamisesta. Allegri iski kauden aikana peräti 12 maalia ja oli joukkueensa parhaimmistoa. Kauden jälkeen hän siirtyi Cagliari Calcioon. Hän pelasi myös Calcio Padovassa ja SSC Napolissa ennen paluutaan takaisin Pescaraan 1998. Uransa lopun hän pelasi pienissä seuroissa päättäen aktiiviuransa kauteen 2003–2004 Aglianese Calciossa.
Ura valmentajana > Meriitit valmentajana

Mestarien liiga
Toinen sija: 2015, 2017
Italian mestaruus (6): 2011, 2015, 2016, 2017, 2018, 2019
Italian cup (4): 2015, 2016, 2017, 2018
Italian supercup: 2016, 2019
Serie C1/A: 2008
Serie A:n paras valmentaja (Albo Panchina d'Oro) (3): 2008–2009, 2014–2015, 2016–2017
Italian vuoden valmentaja (Oscar del Calcio) (3): 2011, 2015, 2016
Italian paras valmentaja (Enzo Bearzot-palkinto): 2015
Taktiset näkemykset

Allegri suosi Juventus-uransa alussa Antonio Conten tutuksi tekemää 3–5–2-pelitapaa, mutta siirtyi pian neljän puolustajan linjaan. Allegri on tuonut Juventuksen pelitapaan monipuolisuutta ja luovuutta. Hän suosii tiukempaa pallonhallintapeliä, lyhytsyöttöpeliä ja tehokkaita vastaiskuja. Hän on antanut edeltääjänsä enemmän tilaa ja vastuuta nuorille, luoville pelaajille.
Mielecin piirikunta

Mielecin piirikunta (puol. powiat mielecki) on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 136 660. Piirikunnan ainoa kaupunkikunta on hallintokeskus Mielec. Yhdeksän maalaiskuntaa ovat Borowa, Czermin, Gawłuszowice, Mielec, Padew Narodowa, Przecław, Radomyśl Wielki, Tuszów Narodowy sekä Wadowice Górne ja niissä on kylien lisäksi kaksi kaupunkia; Przecław ja Radomyśl Wielki.
Mielecin piirikunnalla on yhteistä rajaa Staszówin, Tarnobrzegin, Kolbuszowan, Ropczycen-Sędziszówin, Dębican sekä Dąbrowan piirikuntien kanssa. Sen pinta-alasta arviolta 24,3 prosenttia oli metsän peitossa vuonna 2018.
Mielecin piirikunnan työttömyysaste oli vuoden 2018 lopussa 4,3 prosenttia.
Piirikunnan väestöpyramidi 2014.
Vuoden 2019 lopussa Mielecin piirikunnassa arvioitiin olevan 136 660 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 135 980 ja sen ennakoidaan vuoteen 2050 mennessä pienenevän 120 572 asukkaaseen. Alle 18-vuotiaiden arvioitiin vuoden 2019 lopussa muodostaneen 18,7 prosenttia piirikunnan väestöstä, työikäisten 61,1 prosenttia ja eläkeikäisten 20,2 prosenttia väestön keski-iän ollessa 40,9 vuotta. Elävänä syntyneiden määrä oli vuonna 2019 yhteensä 1 412 lasta.
Masuji Ibuse

| Masuji Ibuse |
| --- | --- |
 Masuji Ibuse
Henkilötiedot
Syntynyt: 1898 Fukayasu, Japani
Kuollut: 1993 (94–95 vuotta)
Kansalaisuus:  Japani
Ammatti:  kirjailija
Kirjailija
Äidinkieli: japani
Tuotannon kieli: japani
Aiheesta muualla
Löydä lisää kirjailijoitaKirjallisuuden teemasivulta
Masuji Ibuse (1898 Fukayasu, Japani – 1993) oli japanilainen kirjailija. Hän kirjoitti romaaneja, novelleja, runoja ja esseitä.
Ibusen tuotannolle on ominaista omalaatuinen huumori ja paatoksellisuus, esimerkiksi Hiroshiman pommituksen aiheuttamaa tuhoa kuvaavassa romaanissa Musta sade.
Suomennetut teokset

Musta sade (Kuroi ame), suom. Jussi Nousiainen, Hki : Kirjayhtymä 1971 (suomennettu John Besterin engl. käännöksestä Black rain.)
Aiheesta muualla

Kuvia tai muita tiedostoja aiheesta Masuji Ibuse Wikimedia Commonsissa